Raġel ta' 32 sena minn San Pawl il-Baħar ma ngħatax il-ħelsien mill-arrest wara li ġie akkużat b'attentat ta' qtil. Ir-raġel ġie akkużat li pprova joqtol lil raġel ieħor wara argument li seħħ bejn iż-żewġt irġiel, fil-Marsa, aktar kmieni din il-ġimgħa. Il-vittma ġie aggredit b'sikkina u kien fil-periklu tal-mewt. Quddiem il-Qorti ppreseduta mill-Maġistrat Yana Micallef Stafrace, ir-raġel ġie akkużat ukoll li kien qed iġorr arma mingħajr liċenzja tal-Pulizija, li kiser il-kundizzjonijiet tal-Qorti fuq sentenza sospiża u li kiser il-paċi pubblika. Huwa wieġeb mhux ħati tal-akkużi miġjuba kontrih. Fil-Qorti ħareġ kif il-vittma ta' l-isem tal-agressur lill-Pulizija li mill-ewwel bdiet bit-tfittxija għar-raġel. L-Ispettur Andy Rotin ikkonferma li l-akkużat mar hu għand il-Pulizija. Ħareġ ukoll li ż-żewġt irġiel kienu ħbieb u li l-vittma kien jgħin lill-agressur anke finanzjarjament. Infatti jirriżulta li l-argument beda minħabba self ta' flus. L-arma li ntużat fl-argument ma nstabitx. Il-Qorti ċaħdet it-talba għall-ħelsien mill-arrest tal-akkużat. L-avukati Franco Debono, Marion Camilleri u Francesca Zarb dehru għall-akkużat. Arrestat l-allegat aggressur tal-ġlieda fil-Marsa Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607872edb20cd_rand.td-a-rec-img{text-align:left}.td_uid_3_607872edb20cd_rand.td-a-rec-img img{margin:0 auto 0 0}